יעל פרנק

יעל פרנק (נולדה ב-1982) היא אמנית ישראלית, העובדת בוידאו, מיצב, סאונד ופיסול. זוכת פרס קיפר לשנת 2017<ref name=":0"></ref>, ופרס קשת לשנת 2019.<ref></ref>

== ביוגרפיה ==
פרנק בוגרת תואר ראשון באמנות מבית הספר היוקרתי בניו יורק ותואר שני באמנות מבצלאל.

היא זוכת פרס קיפר של קרן וולף לשנת 2017, ופרס קשת לשנת 2019. השתתפה בתוכנית הרזידנסי של ארטפורט בשנת 2019<ref name=":1" />.

== אמנות ==
פרנק היא יוצרת רב-מדיומלית שעובדת בווידאו, מיצב, סאונד, פיסול ועבודות מותאמות חלל. היא יוצרת סביבות המאופיינות בשיבושים, טעויות מכוונות, ועיוותים בלתי פתורים. פרנק משתמשת בכלים אלו על מנת לחשוף את הפוליטיקה של מבני כוח, מערכי ידע והיסטוריה המובילים לחוסר-ודאות וקיום עמוס סתירות.<ref name=":0" /> הטלת ספק זו מערערת דעות ואמונות חזקות המאפיינות את מערכי הפצת הידע וכינונו של קאנון תרבותי, חברתי, מגדרי וכלכלי.

פרנק משתמשת באמצעים אנלוגיים הומוריסטיים כדי להאיר את הקשר שבין סמכות לאושר.<ref name=":1"></ref> היא משתמש בפוטנציאל הפרפורמטיבי הטמון ברדי-מיידים איזוטריים, ומקצינה אותו כדי ליצור את מערכות היחסים בינן ובין הצופה. היא מייצרת בדיחות שבורות - דימויים טקסטואליים בעלי נוכחות הומוריסטית חזקה, המעוותים עד לנקודה בה הם הופכים ללא מצחיקים. העדר הפאנצ׳ליין הופך אותן מאירוע חד פעמי ללופ הולך ומצטבר של חוסר מנוחה פוליטי ופואטי.

היצירה של פרנק נעה בין ריאליזם ציני ופוסט-אירוניות, דרכם היא מנפצת טאבואים ומעבירה ביקורת על הקיום האנושי.

קרן וולף נימקה את הענקת פרס בכמן ע"ש אנסלם קיפר לשנת 2018 ליעל פרנק: "על ביקורתה האפקטיבית ויכולתה לערער את התשתית החברתית המשרתת תכופות את הפוליטיזציה של המוות ופרקטיקת מתן התוקף לתהליכי חיברות הנתונים למנגנוני כוח ומישטור נארטיבים היסטוריים".<ref name=":0" />

== תערוכות ==
=== תערוכות יחיד ===
* 2012 - Party Poopers, גלריה לברינת', לובלין, פולין. אוצרים: וולדמר טאטרצ'וק ומגדה לינקובסקה
* 2013 - היו לה מוסר של שואב אבק ונשמה של מכונת הימורים, גלריה חזי כהן. אוצרת: עפרה חרנם.
* 2018 - הבעיה, סדנאות האמנים, תל אביב. אוצרת: סאלי הפטל נווה<ref></ref>
* 2021 - "גריד", פרס קשת, מוזיאון הרצליה. אוצר: פול הובסון.<ref></ref>

=== שיתופי פעולה ופרויקטים מיוחדים ===
* 2013 - Oh Scale, החללית, פרויקט עם זוהר גוטסמן. אוהבים אמנות תל אביב. אוצרת: הילה כהן שניידרמן
* 2014 - The ice is melting Ms. Frankczak, תערוכה זוגית עם מגדלנה פרנצ'ק, זכטה, ורשה, פולין. אוצרת: מגדה קרדץ'<ref></ref>
* 2014 - [https://www.facebook.com/nzart.co.il/posts/1044204835602990/ אנדרטה לאנדרטאות], [https://www.tel-aviv.gov.il/Pages/MainItemPage.aspx?WebID=3af57d92-807c-43c5-8d5f-6fd455eb2776&ListID=969f7de3-0ac9-4a30-88f0-2e1a7281f3d0&ItemId=23413 אוהבים אמנות], תל אביב
* 2017 - היום שבו כלום לא קרה, תערוכה זוגית עם מגדלנה פרנצ'ק, הקוביה, ירושלים. אוצרת: מעין שלף<ref></ref>
* 2020 - In a Nutshell - פסל במרחב הציבורי המוצב על בנין ארטפורט. אוצרת: ורדית גרוס.

=== מבחר תערוכות קבוצתיות ===
* 2009 - To Make a Cake May Take Years to Bake, גלריית 406 Studio, ברוקלין, ניו יורק
* 2013 - [https://www.digitalartlab.org.il/skn/c6/המרכז_הישראלי_לאמנות/e3763/היסטוריות_קטלוג היסטוריות], המרכז לאמנות דיגיטלית, חולון
* 2015 - רשות לעזוב, גבירול, תל אביב
* 2017 - [http://maarav.org.il/category/נאו-אנדרטל/ נאו-אנדרטל], המרכז לאמנות דיגיטלית, חולון
* 2017 - [https://www.petachtikvamuseum.com/exhibitions/אזרחים/ אזרחים,] מוזיאון פתח תקווה
* 2018 - [https://www.tamuseum.org.il/he/exhibition/recovery-plan-join-or-die/ תוכנית הבראה / Join or Die], מוזיאון תל אביב
* 2018 - [https://arts.tau.ac.il/gallery/exhibition/table-manners נימוסי שולחן], הגלריה האוניברסיטאית, תל אביב
* 2019 - [https://www.artport.art/exhibition/ax-bear-crow/ אמא בשלי לי מיץ גנבים], ארטפורט, תל אביב
* 2019 - Drop Dead Funny, ברנו, צ'כיה
* 2019 - Uncanny Village, ב-Future Dome, מילאנו
* 2020 - [https://www.artport.art/exhibition/nonfinito2020/ נונפיניטו], ארטפורט, תל אביב.

== קישורים חיצוניים ==

* [https://www.yaelfrank.net/ אתר האינטרנט] של יעל פרנק
* סרטון של יעל פרנק [https://www.tamadesktop.com/yaelfrank בפרויקט "שולחן עבודה"] של מוזיאון תל אביב
* עבודת הווידאו [https://www.basis.org.il/מגזין/חדשות/יעל-פרנק With My Princess at Heart] (2015), קולאז' מיצירותיו של וולט דיסני

== הערות שוליים ==

קטגוריה:אמניות ישראליות
קטגוריה:בוגרי ארטפורט
קטגוריה:בוגרות ארטפורט
קטגוריה:בוגרות מכללת קופר יוניון
קטגוריה:בוגרי מכללת קופר יוניון
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:אמניות וידאו ארט ישראליות
קטגוריה:אמני וידאו ארט ישראלים
קטגוריה:אמנים ישראלים
קטגוריה:ישראליות זוכות פרסים: אמנות
קטגוריה:זוכי פרסים ישראליים לאמנות
קטגוריה:אמניות מיצב
קטגוריה:פסלות ישראליות
קטגוריה:פסלים ישראלים
קטגוריה:זוכי מלגת אינגבורג בכמן
קטגוריה:ישראליות שנולדו ב-1982
קטגוריה:ישראלים שנולדו ב-1982